da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nb da da de da da da da da da da da da da da da pt da en da da da da da da da ro da da da da da da pt en da da da da da da da da da da da da da en da da da pt en da da en da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
3 simple DIY-projekter med træ | ISABELLAS
Du behøver ikke være tømrer for at lave fine og brugbare ting i træ. Her er 3 simple projekter, som er dekorative, praktiske og nemme at få succes med. Læs med og lær, hvordan du gør!
Træ og naturmaterialer er på mode, og hvis du kan give dine møbler et personligt præg er det endnu bedre. Så hvad med at snedkerere lidt selv?
Vi guider dig til 3 supernemme projekter med træ, der vil klæde og gavne dit hjem: Et nøglebræt, en planteopsats og et sidebord.
Vi har gjort det selv med lyst fyrretræ, men træ er generelt en smuk kontrast i en klassisk nordisk indretning i grå, sort og hvid.
Er du også typen, der smider dine nøgler væk? Med et nøglebræt har du styr på, hvor de hænger.
Nøglebrættet har et minimalistisk udtryk og er supernemt at lave. Du kan lave nøgleringe ud af lædersnøre med træperler eller hulsten, og hænge på brættet.
DET SKAL DU BRUGE:
En træliste, fx 5x5 cm
Skær trælisten i den længde, du har brug for.
Mål op og markér, hvor rillerne skal skæres.
Skær rillerne med en sav. Sav ca. halvvejs igennem træet.
Puds efter med fint sandpapir.
DIY: Reolsystem med flytbart arbejdsbord
LAV DIN EGEN PLANTEOPSATS
Planteopsatsen er nem at bygge, men har et skulpturelt udtryk med plantekasser i forskellige niveauer.
Du kan sætte både krydderurter og grønne planter i kasserne, og gerne nogle som kan vokse vidt og overdådigt ud over kanterne.
Du kan også sømme et låg på for eksempel den højeste kasse og få et lille bord, du kan stille din kaffekop eller lægge din bog på.
Planteopsatsen gør sig godt ude som inde. Hvis du vil have den ude, er det en god idé at give den træbeskyttelse.
Du skal ikke bruge meget, og der er kun 3 trin i byggeprocessen.
DET SKAL DU BRUGE:
Brædder i samme bredde
Sav 4 lige lange brædder, der svarer til den højde, du ønsker på den højeste kasse. Sæt dem sammen med søm til en kasse, og stil kassen på højkant. Sav evt. et stykke træ til "låg", og søm det på kassens top.
Sav 3 kortere, lige lange brædder. Sæt dem sammen med søm til en åben kasse, og placér den på én af den første kasses sider. Søm den mindre kasse på den store.
Byg flere kasser på samme måde.
Dyrk krydderurter i potter og krukker
LAV DIT EGET SIDEBORD
Hvis du har det med at spilde kaffe i sofaen, fordi du lidt for dristigt sætter koppen fra dig på armlænet, er sidebordet et oplagt DIY-projekt for dig.
Med sidebordet kan du let tage dine mindre projekter med over i sofaen, uden at det bliver noget rod, og kuglepennen forsvinder ned mellem sofapuderne.
Ønsker du at se dette indhold skal du acceptere øvrige cookies.
DET SKAL DU BRUGE:
3 stykker træ i den størrelse, du har brug for
Mål højden på dit armlæn, og sav 2 stykker træ i den størrelse, du synes sidestykkerne skal have.
Mål bredden på dit armlæn og sav topstykket, der skal være samme bredde, og selvfølgelig passe med sidestykkerne.
Giv de to sidestykker lidt trælim i kanten, inden du skruer dem på topstykket med et par skruer.
Slib kanterne med fint sandpapir.
Strik til sofaen: Opskrift på pyntepuder
diy gør det selv træ
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik